На основу члана 100. став 1. тачка 3. Закона о планирању и изградњи („Сл. гласник РС“, бр. 72/09, 81/09-испр. 64/10-одлука УС, 24/11, 121/12, 42/13-одлука УС, 50/13- одлука УС, 98/13-одлука УС, 132/14, 145/14, 83/18, 31/19, 37/19 – др.закон, 9/20 и 52/21), члана 51. Одлуке о отуђењу, давању у закуп, прибављању и размени грађевинског земљишта у јавној својини општине („Сл. гласник града Врања“, бр. 6/16, 43/16 и 28/17), члана 32. Закона о локалној самоуправи („Сл. гласник РС“ 129/07, 83/14 - др. закон, 101/16 – др. закон, 47/18 и 111/21 – др. закон) и чл. 15, 40. и 152. Статута општине Владичин Хан („Службени гласник града Врања“, бр. 4/2019), Скупштина општине Владичин Хан, на седници одржаној дана 10.02,2022. године, донела је

# Р Е Ш Е Њ Е

**1. ОТУЂУЈЕ СЕ НЕПОСРЕДНОМ ПОГОДБОМ** грађевинско земљиште, и то:

- део кп. бр. 1303/1, у површини од 3352 м2, уписана у лист непокретности бр. 118 КО Владичин Хан, који се налази испод објекта бр. 14 на наведеној парцели, у корист „Г.Н. комерц-инжењеринг“ д.о.о. Владичин Хан, Моше Пијаде 23, на основу решења о одређивања земљишта за редовну употребу објекта IV Број: 351-106/2021-03 од 10.12.2021, а у циљу формирања катастарске парцеле у складу са чланом 70. Закона о планирању и изградњи („Сл. гласник РС“, бр. 72/09, 81/09-испр. 64/10-одлука УС, 24/11, 121/12, 42/13-одлука УС, 50/13- одлука УС, 98/13-одлука УС, 132/14, 145/14, 83/18, 31/19, 37/19 – др.закон, 9/20 и 52/21).

**2.** Лице у чију корист се земљиште отуђује обавезно је да плати накнаду за отуђење земљишта у износу од 1.410,61 динара по 1 м2.

**3.** Лице у чију корист се земљиште отуђује дужно је да у року од 30 дана од дана коначности решења о отуђењу земљишта закључи уговор о отуђењу са општином Владичин Хан.

**4.** Пре потписивања уговора о отуђењу са општином Владичин Хан лице у чију корист је земљиште отуђено дужно је да уплати на име накнаде за отуђење земљишта износ од **4.728.364,72** динара на рачун бр. 840-841151843-84 по моделу 97 са позивом на број одобрења 56 111 и доказ о уплати доставе имовинско-правној служби општинске управе Владичин Хан.

Ако лице у чију корист се земљиште описано у тачки 1. диспозитива овог решења отуђује, не закључи уговор у року од 30 дана од дана коначности решења, сматраће се да је одустало од захтева за куповину предметне парцеле и ово решење ће се поништити.

**5.** Ово решење је коначно у управном поступку.

# О б р а з л о ж е њ е

„Г.Н. комерц-инжењеринг“ д.о.о. Владичин Хан, Моше Пијаде 23, поднео је захтев надлежном органу Општинске управе општине Владичин Хан за куповину непосредном погодбом грађевинског земљишта у јавној својини. У захтеву је наведено да је заинтересован да непосредном погодбом купи део кп.бр. 1303/1 КО Владичин Хан, који се налази испод објекта бр. 14, чији је власник општина Владичин Хан и који је одређен као земљиште за редовну употребу објекта, а у циљу озакоњења наведеног објекта.

Уз захтев је приложио препис листа непокретности бр. 118 КО Владичин Хан и препис листа непокретности бр. 638 КО Владичин Хан, решење о одређивања земљишта за редовну употребу објекта IV Број: 351-106/2021-03 од 10.12.2021.

По службеној дужности овај орган прибавио је обавештење локалне пореске администрације Владичин Хан бр. 43-11/02-2021-IV од 25.1.2022. о процени тржишне вредности непокретности.

Поступајући по поднетом захтеву надлежан орган је у поступку који је претходио доношењу решења на основу приложених и изведених доказа утврдио следеће чињенично стање:

- да је „Г.Н. комерц-инжењеринг“ д.о.о. Владичин Хан, Моше Пијаде 23, власник кп. бр. 1340/1 КО Владичин Хан, а што се утврђује увидом у препис листа непокретности бр. 638 КО Владичин Хан издатог од стране Републичког геодетског завода – Службе за катастар непокретности Владичин Хан;

- да је општина Владичин Хан власник кп. бр. 1303/1 КО Владичин Хан, а што се утврђује увидом у препис листа непокретности бр. 118 КО Владичин Хан издатог од стране Републичког геодетског завода – Службе за катастар непокретности Владичин Хан;

- да је „Г.Н. комерц-инжењеринг“ д.о.о. Владичин Хан, Моше Пијаде 23 држалац на објекту број 14, зграда за производњу камена, шљунка, песка и грађевинског материјала - део – погон за производњу, печење и сушење бр. 1, објекат изграђен без одобрења за градњу, а што се утврђује увидом у препис листа непокретности бр. 118 КО Владичин Хан издатог од стране Републичког геодетског завода – Службе за катастар непокретности Владичин Хан;

- да је решењем о одређивању земљишта за редовну употребу објекта IV Број: 351-106/2021-03 од 10.12.2021. одређено земљиште за редовну употребу објекта бр. 14 који се делом, у површини од 3352 м2, налази на кп.бр. 1303/1 КО Владичин Хан, која је у јавној својини општине Владичин Хан, а делом, у површини од 1239 м2, на кп.бр. 1340/1 КО Владичин Хан, која је у власништву „Г.Н. комерц-инжењеринг“ д.о.о. Владичин Хан, Моше Пијаде 23;

- да је „Г.Н. комерц-инжењеринг“ д.о.о. Владичин Хан, Моше Пијаде 23 стекао право на отуђење непосредном погодбом грађевинског земљишта у површини од 3352 м2 које се налази испод објекта бр. 14 на кп.бр. 1303/1 КО Владичин Хан, а које је у власништву општине Владичин Хан и након тога формирање катастарске парцеле од делова земљишта кп.бр. 1303/1 и 1340/1 КО Владичин Хан, на којима се налази објекат бр. 14 (укупне површине 4591 м2);

- да се „Г.Н. комерц-инжењеринг“ д.о.о. Владичин Хан, Моше Пијаде 23 обавезује да у року од од 5 година од дана правоснажности решења о озакоњењу објекта бр. 14 постојећег на кп.бр. 1303/1 КО Владичин Хан покрене поступак за утврђивање земљишта за редовну употребу објекта у складу са Законом о планирању и изградњи;

С обзиром да је одредбом члана 100. став 1. тачка 3. Закона о планирању и изградњи („Сл. гласник РС“, бр. 72/09, 81/09-испр. 64/10-одлука УС, 24/11, 121/12, 42/13-одлука УС, 50/13- одлука УС, 98/13-одлука УС, 132/14, 145/14, 83/18, 31/19, 37/19 – др.закон, 9/20 и 52/21) предвиђено да се грађевинско земљиште у јавној својини може отуђити у случају формирања грађевинске парцеле у складу са чланом 70. Закона о планирању и изградњи („Сл. гласник РС“, бр. 72/09, 81/09-испр. 64/10-одлука УС, 24/11, 121/12, 42/13-одлука УС, 50/13- одлука УС, 98/13-одлука УС, 132/14, 145/14, 83/18, 31/19, 37/19 – др.закон, 9/20 и 52/21), а како је утврђено да су у конкретном случају испуњени сви услови, одлучено је као у диспозитиву овог решења.

Накнада за отуђење предметне парцеле одређена је од стране локалне пореске администрације Владичин Хан обавештењем бр. 43-11/02-2021-IV од 25.1.2022.

**ПОУКА О ПРАВНОМ СРЕДСТВУ:** Против овог решења не може се изјавити жалба, али се може покренути управни спор тужбом код Управног суда у Београду – одељење у Нишу, у року од 30 дана од дана пријема решења.

**СКУПШТИНА ОПШТИНЕ ВЛАДИЧИН ХАН**

**БРОЈ: 06-8/14/22-I**

**ПРЕДСЕДНИЦА**

**Данијела Поповић**